[{"text_idx": "#000003", "text": "Maikuus avati Rakveres uuenenud Sportlandi kauplus. Laiem kaubavalik ja suuremad ruumid teevad head meelt nii klientidele kui ka to\u0308o\u0308tajatele."}, {"text_idx": "#000004", "text": "\u201eMeie vana pood la\u0308ks po\u0303himo\u0303tteliselt ta\u0308ies mahus lammutamisele ning ko\u0303ik ehitati nullist u\u0308les. Seoses sellega saime ka ruutmeetreid juurde. Uuenenud on kogu kaupluse sisustus, mis on nu\u0308u\u0308d va\u0308ga innovatiivne ja u\u0308lia\u0308ge. Saali on paigaldatud la\u0308bipaistvad klaasseinad, kus saab tooteid veel paremini esile tuua. Poes on palju LED-ekraane ja nendega u\u0308hendatud TV- tower\u2019eid, kus jooksevad toodete reklaamid ja erinev info. Klientidele on loodud proovikabiinide juurde va\u0308ike istumisala, kus saab oma kaaslast oodata vo\u0303i lihtsalt jalgu puhata. Ka to\u0308o\u0308tajad said endale va\u0308rsked ja kenad olmeruumid ning vanemteenindajad ja juhataja said uue kontoriruumi,\u201c ra\u0308a\u0308gib kaupluse juhataja Kattre Sokolov muudatustest."}, {"text_idx": "#000005", "text": "Suurenenud pindala vo\u0303imaldas laiendada ka kaubavalikut ning uute bra\u0308ndidena leiab Sportland Rakvere lettidelt Championi meeste- ja naistetekstiili, New Balance vabaaja jalatseid ning laiema valiku New Era nokamu\u0308tse ja ro\u0303ivaid."}, {"text_idx": "#000006", "text": "Sportland Rakvere juhataja to\u0303deb, et uuenenud kaupluse avamine vahetult pa\u0308rast koroonapiirangute leevendamist to\u0303i kohe palju ku\u0308lastajaid. \u201eKo\u0303ige rohkem osteti peale avamist jalatseid, eriti lastele, sest just nende valimiseks soovib klient kohale tulla ja proovida. Neid soetati mitte u\u0308he paari kaupa, vaid ikka kaks-kolm paari korraga,\u201c ra\u0308a\u0308gib kaupluse juhataja. \u201eKuna suvi pole enam ma\u0308gede taga, la\u0308hevad ha\u0308sti kaubaks ka pla\u0308tud, nokamu\u0308tsid ja suveriided,\u201c lisab ta."}, {"text_idx": "#000007", "text": "Soojemaks muutuvad ilmad meelitavad aina enam va\u0308lja ning ka seda on klientide huvidest tunda. Kattre ma\u0308rgib, et hetkel uuritakse va\u0308ga palju to\u0303ukerataste kohta. Neid soovitakse osta nii trikitamiseks kui ka niisama ringi kruiisimiseks. \u201eTrikito\u0303uksid on konstruktsioonilt tugevamad ja va\u0308iksemate ratastega, mis tagab vastupidavuse. Cruiser tu\u0308u\u0308pi to\u0303ukerattal on suuremad rattad, mis tagavad kiirema veeremise, reguleeritav ja ko\u0303rgem ka\u0308epide, jala toetusala on laiem. Seda on lihtne kokku panna ja endaga na\u0308iteks u\u0308histransporti kaasa vo\u0303tta,\u201c selgitab juhataja lu\u0308hidalt kahe so\u0303iduvahendi erinevust."}, {"text_idx": "#000008", "text": "Rakvere usinal tiimil on uuenenud poes igatahes ka\u0308ed-jalad to\u0308o\u0308d ta\u0308is ning seda tehakse ro\u0303o\u0303muga. \u201eMul on vedanud, sest meil on va\u0308ga tore kollektiiv. Kiidan oma to\u0308o\u0308tajaid kui va\u0308ga vastutulelikke ja mo\u0303istvaid inimesi, sest viimane kuu on pannud meid ko\u0303iki proovile ning pole olnud ko\u0303ige kergem. Remont ja uue poe avamine koos va\u0308ga paljude klientidega avamisna\u0308dalatel on toonud pikad to\u0308o\u0308pa\u0308evad ja tihedama to\u0308o\u0308graafiku. Vaatamata sellele on tu\u0308drukud va\u0308ga mo\u0303istvad ja abivalmis \u2013 suur, suur aita\u0308h teile!\u201c tunnustab kaupluse juhataja."}, {"text_idx": "#000009", "text": "Enamik Rakvere kaupluse to\u0308o\u0308tajaid ongi Kattre so\u0303nul n-o\u0308 vanad kalad, kellega koos on ujutud neli, viis vo\u0303i isegi u\u0308le 10 aasta. Raudvara hulka kuuluvad ka vanemklienditeenindajad Reelika Kalames ja Kristi Nahkur, kes ro\u0303o\u0303mustavad samuti uuenenud kaupluse u\u0308le. Samuti kinnitavad nad, et kuigi to\u0308o\u0308aastaid on selja taga ma\u0308rkimisva\u0308a\u0308rne arv, pole siiani rutiini tekkinud."}, {"text_idx": "#000010", "text": "\u201eOlen to\u0308o\u0308tanud Sportlandis 13 aastat ning see on olnud u\u0308ks tore ja pikk teekond. Mul on head kolleegid, kellega saame suurepa\u0308raselt la\u0308bi. Va\u0308ga hea on see, et iga to\u0308o\u0308pa\u0308ev on erinev ning kuna meie kauplus sai just va\u0308rske kuue, siis on nu\u0308u\u0308d ko\u0303ik veel eriti po\u0303nev ja tore,\u201c u\u0308tleb Reelika."}, {"text_idx": "#000011", "text": "10 aastat Sportland Teami kuulunud Kristile meeldib samuti, et klienditeenindaja to\u0308o\u0308s on kogu aeg on midagi teha ning tegevused on va\u0308ga erinevad. \u201eVo\u0303iks ju arvata, et nii pika aja peale on to\u0308o\u0308pa\u0308evad la\u0308inud u\u0308ksluiseks ja igavaks, kuid tegelikult on vastupidi. Vanemteenindajana tegeleme ko\u0303igega. Vo\u0303tame kaupa vastu, saadame kaupa, teenindame kliente, hoiame saali korras, o\u0303petame uusi to\u0308o\u0308tajaid va\u0308lja jne. Iga to\u0308o\u0308pa\u0308ev on erinev ning kunagi ei tea, milline po\u0303nev va\u0308ljakutse ja\u0308rgmiseks oodata vo\u0303ib,\u201c u\u0308tleb ta."}, {"text_idx": "#000013", "text": "Ko\u0303igil kolmel naisel ja\u0308tkub ha\u0308id so\u0303nu ka to\u0308o\u0308andja suunas. \u201eSportlandi puhul hindan seda, et siin ma\u0308rgatakse ko\u0303iki tublisid to\u0308o\u0308tajaid ja tunnustatakse neid,\u201c so\u0303nab Reelika."}, {"text_idx": "#000015", "text": "Kristi lisab, et Sportland on ettevo\u0303te, kus on vo\u0303imalik edasi areneda ja vaheldust leida. \u201eNii o\u0303nnestus ka minul mugavustsoonist va\u0308lja astuda ja Rakvere kauplus Kattre lapsehoolduspuhkuse ajaks u\u0308le vo\u0303tta. See oli a\u0308a\u0308retult po\u0303nev ja kiire aeg. Kui sa ise va\u0308hegi soovid ja tahad on sul vo\u0303imalus erinevaid va\u0308ljakutsed leida,\u201c kinnitab ta."}, {"text_idx": "#000016", "text": "To\u0308o\u0308alaste arenguvo\u0303imaluste ko\u0303rval pakutakse Sportlandis ka mitmeid teisi igapa\u0308evaseid va\u0308ljakutsed ning sageli on need sportlikud. \u201eHiljuti lo\u0303ppes meil na\u0308iteks challange, kus oli eesma\u0308rk Sportlandi Teami peale kahe kuuga koguda 180 miljonit sammu. Vo\u0303imas! Mulle meeldib, kuidas Sportland motiveerib igapa\u0308evaselt liikuma,\u201c u\u0308tleb Kristi. \u201eSiin to\u0308o\u0308tatud aja jooksul olen hakanud minagi rohkem nautima so\u0308rkimist ning jalutuska\u0308ike rabades ja matkaradadel. Kui kooliajal tegelesin ko\u0303ikvo\u0303imalike spordialadega, mida pakuti ja lemmikuks oli korvpall, siis hetkel hindan ko\u0303ige rohkem just va\u0308rskes o\u0303hus liikumist,\u201c lisab ta."}, {"text_idx": "#000017", "text": "Ka Reelika ja Kattre ammutavad uut energiat just liikumisest ja spordist. \u201eNu\u0308u\u0308d, mil ilmad on soojad ja ilusad, meeldib mulle rattaga so\u0303ita ja olen ka jooksu\u0308ritustest osa vo\u0303tnud. Pa\u0308ris kindlat lemmik spordiala mul pole, ku\u0308ll aga olen veendunud, et sport on meie tervis ja annab hea enesetunde,\u201c so\u0303nab Reelika."}, {"text_idx": "#000018", "text": "Kattrele meeldib sporti teha vo\u0303imalusel koos perega. Kevadel ja suvel on nende pere sageli nii rulluisu-, ratta- kui ka matkarajal. \u201eSportimine pakub mulle vo\u0303imaluse vaimselt puhata nii to\u0308o\u0308st kui argielust, olgu selleks kas o\u0303htune jalutuska\u0308ik vo\u0303i mo\u0303ni intensiivsem treening. Ko\u0303ige rohkem meeldib mulle sportimine looduses, sest see pakub kosutust nii hingele kui vaimule. U\u0308ldse vo\u0303iksid inimesed rohkem eelistada sportimist va\u0308litingimustes,\u201c arvab ta."}, {"text_idx": "#000019", "text": "Kui varem leidus rohkelt vo\u0303imalusi mo\u0303ne u\u0308rituse raames ka koos kolleegide sportima minna, siis koroonaaeg on seda oluliselt va\u0308hendanud, aga tulevik paistab helgem. \u201eTo\u0308o\u0308va\u0308liselt pole olnud kahjuks viimasel ajal vo\u0303imalust va\u0308ga midagi korraldada, aga suvi on ees ning kindlasti vo\u0303ib meid u\u0308hiselt kohata mo\u0303nel matkarajal vo\u0303i spordiu\u0308ritusel,\u201c on Kattre lootusrikas."}, {"text_idx": "#000020", "text": "Igatahes istub spordipisik Sportland Rakvere to\u0308o\u0308tajates su\u0308gavalt sees ning nad levitavad seda hea meelega ka oma klientide seas. Uuenenud kaupluses on seda veel eriti vahva teha."}, {"text_idx": "#000026", "text": "Sportlandi kuldvara Daivi Kitsapea on ettevo\u0303ttes to\u0308o\u0308tanud u\u0308le kahe aastaku\u0308mne: tegus naine alustas teenindajana ning to\u0308o\u0308tab ta\u0308na toote- ja va\u0308ljapanekute..."}, {"text_idx": "#000028", "text": "Na\u0308dala populaarseimad lood otse sinu postkasti"}, {"text_idx": "#000029", "text": "Sportland Magazine veebiajakiri on elustiili- ja spordiajakiri Eestis. Siit leiate po\u0303nevad persoonilood, kasulikud no\u0303uanded ja parimate toodete soovitused."}]